ถ้าไร้แชมป์ยุโรปโดนแน่ เปแอสเชจ่อดึง จาร์ดิม เสียบแทน เอเมรี
สื่อเมืองน้ำหอมปูดข่าว บอร์ดเปแอสเชเตรียมทาบ เลโอนาร์โด จาร์ดิม มาคุมทีมแทน อูไน เอเมรี หากฤดูกาลนี้ไม่ได้แชมป์ยูฟ่า แชมเปียนส์ลีก ,สำนักข่าวต่างประเทศ รายงานวันที่ 9 ต.ค. ว่า ทีมปารีส แซงต์ แชร์แมง ทีมมหาเศรษฐีแห่งศึกลีก เอิง ฝรั่งเศส เตรียมทาบทาม เลโอนาร์โด จาร์ดิม กุนซือชาวโปรตุเกส มารับงานต่อจาก อูไน เอเมรี กุนซือชาวสเปน ถ้าทีมไร้แชมป์ยุโรป,สื่อในประเทศฝรั่งเศส ประโคมข่าวบอร์ดบริหารของทีมปารีส แซงต์ แชร์แมง จ่าฝูงลีก เอิง เตรียมหาคนมาแทนที่เอเมรี กุนซือชาวสเปน วัย 45 ปี หากในฤดูกาลนี้ ไม่สามารถนำทัพเปแอสเชผงาดคว้าแชมป์ยูฟ่า แชมเปียนส์ลีก มาครองได้ โดยเมื่อฤดูกาลก่อน ตกรอบ 16 ทีมสุดท้าย ด้วยการพ่ายทีมบาร์เซโลนา 5-6 จากการรวมผล 2 นัด,ล่าสุดมีการเปิดเผยแล้วว่า จาร์ดิม กุนซือชาวโปรตุเกส วัย 43 ปี ที่กำลังคุมทีมโมนาโก คู่แข่งแย่งแชมป์ลีก เอิง ของเปแอสเช คือคนที่จะเข้ามาแทนที่ หากเอเมรีทำผลงานไม่ได้ตามเป้าหมายที่บอร์ดบริหารต้องการ,สำหรับ จาร์ดิม เคยนำทีมโมนาโก เข้าถึงรอบรองชนะเลิศ ศึกยูฟ่า แชมเปียนส์ลีก เมื่อฤดูกาลก่อน ทำให้ตกเป็นเป้าสนใจของเปแอสเช ในการดึงมาคุมทัพในฤดูกาล 2018-19
สื่อเมืองน้ำหอมปูดข่าว บอร์ดเปแอสเชเตรียมทาบ เลโอนาร์โด จาร์ดิม มาคุมทีมแทน อูไน เอเมรี หากฤดูกาลนี้ไม่ได้แชมป์ยูฟ่า แชมเปียนส์ลีก 
เปแอสเช,เลโอนาร์โด จาร์ดิม,อูไน เอเมรี,ยูฟ่า แชมเปียนส์ลีก,ปารีส แซงต์ แชร์แมง